OpenLLM-France/wikimedia huggingface dataset:
# Sukaldaritza liburua/Errezetak/Barazki kuskusa

BARAZKI KUSKUSA
ERRAZIOAK: 6.

## OSAGAIAK

* Kuskusa edo gari semola gordina: 600 g.
* Oliba olio birjina: 150 ml.
* Gatza.
* Tipula: 1 dadotan.
* Tomatea: 3. Zuritu, hazirik gabe eta 4 zatitan.
* Oilaskoa: 500 g. zati handietan.
* Piperbeltz zuria.
* Kurkuma: 20 g.
* Ras el hanout Petraaselinun espezia nahasketa: 25 g.
* Hegazti salda zuria, barazki salda edo ura.
* Azenarioa: 6 garbitu eta luzeran erdibitu.
* Kuiatxoa: 1, 4 karratu luzetan.
* Kuia: 500 g. erdibitu eta xerra loditan.
* Aza: 1/2 triangelu handietan.
* Txitxirioa: 400 g.

## PRESTAKETA

* Kuskusa ur hotzetan garbitu eta iragazi.
* Atera kuskusa ontzi zabal edo maindire batetara eta olio, ur, eta gatz pitin bat gehitu. eta utzi bere horretan 5 minutu.
* Lurruneko kazola bateko azpi aldean, olio pitin batekin jarri tipula sueztitzen eta erdi egina dagoenean gehitu tomateak. Kozinatu denak elkarrekin.
* Gehitu ondoren oilaskoa, salda zuriaren erdia eta espeziak.
* Lurrun kazola prestatu eta jarri gainean kuskusa.
* 20 minutuz egosi.
* Denbora hau pasatakoan, kuskusa erretilu batera atera eta berriro ura eta olio tanta batekin nahastu eta bi eskuez landuz askatu.
* Lurrun kazolaren azpialdetik kendu oilaskoa eta sartu berriz, kuia, kuiatxoa eta azenarioa eta geratzen den saldarekin busti.
* Jarri berriro gainean kuskusa eta egosi beste 45 minutu.
* Denbora hau pasatutakoan, erretiratu, kuia, kuiatxoa eta azenarioa eta sartu kazolan aza triangelutan eta oilaskoa.
* Kuskusari berriz gehitu ur, olio eta gatz pitin bat gehitu eta bi eskuez landuz askatu.
* Jarri berriro ontzian eta egosi beste 15 minutuz.
* Denbora hau pasatutakoan sartu kazolan berriro barazki guziak eta egosi beste 20 minutu.
* Zerbitzatzeko, jarri erdian kuskusa honen gainean haragia eta barazki txikiak eta estali barazki zati nagusiekin.
* Saldaren zati bat kuskusaren gainetik botatzen da eta beste zatia aparteko ontzi batean zerbitzatzen da bakoitzak bota dezan.

## AHOLKUAK

* Plater bakar moduan zerbitzatzen da.
* Kuskusa esaten zaiona gari semolak dira. Gaur egun kasu gehienetan erdi egosirik etortzen dira. Honek egosteko beharko duen denbora baldintzatuko du.
* Kuskusa ur eta olioarekin askatu beharrean, esnea edo gurina ere erabiltzen dira horretarako.
* Kontu izan salda gehiegi ez dadin lehortu, bestela gaziegi gera bai daiteke.
# Sukaldaritza liburua/Errezetak/Barazki menestra

BARAZKI MENESTRA
MAHAIKIDEAK: 4

## OSAGAIAK

* Leka egosia: 300 g., lerro zabaletan zatituak, 15 minutuz ingeles-erara egosiak.
* Azalore egosia: 1/2, sailetan 15 minutuz ingeles-erara egosiak.
* Azenario egosia: 3, osoak eta zurituak ingeles-erara egosi ondoren dadotan moztuak.
* Zerba egosia, hostoak: Sorta 1, lerro zabaletan moztuak eta ingeles-erara egosiak.
* Zerba egosia, zurtoinak: Sorta erdia 5 cm-ko karratutan eta beste erdia lerro zabaletan 15 minutuz ingeles-eran egosiak.
* Orburu egosiak : 8 ale 18 minutuan ingeles-erara egosiak, eta erdibituak.
* Ilar egosia: 200 g. 12 minutuz ingeles eran egosiak.
* Oliba olio birjina: 150 ml,
* Baratxuria: 5 xerratu.
* Urdai gazia: 80 g. karratutan.
* Leka salda: 100 ml.
* Arrautza egosia :4.
* Irina eta arrautzak: Arrautzaztatzeko.
* Ekilore olioa: Barazkiak frijitzeko.
* Zainzuri puntak: 8 .

## PRESTAKETA

* Barazki guztiak banan bana gatz-uretan puntuan egosi eta hoztu.
* Orburuen erdiak eta zerben 5 cm.-ko zurtoin zatiak izan ezik, beste barazkiak, banatu kontu handiarekin kazola zabal batean.
* Zartagin batean olioa baratxuri xerratuekin sutan jarri, baratxuriak kolorea hartzen hasitakoan, urdai gazia gehitu. Olio erre hau barazkien gainera bota. Lekaren salda ere gainetik gehitu.
* Barazkiak berotzen eduki, kontu handiarekin eragin, barazkia puska ez dadin. Gatzarekin ondu.
* Gorderik ditugun orburu eta zerba zurtoinak arrautzaztatu eta frijitu.
* Arrautzak egosi 12 minutuz gatz-uretan, hoztu, zuritu eta 4 zatitan moztu.
* Zainzuri puntak orburuak, zerbak eta arrautza egosiak beste barazkien gainean lagungarri moduan jarriko ditugu.

## AHOLKUAK

* Menestra egiteko beste barazki mota ugari erabil genitzake.
# Sukaldaritza liburua/Errezetak/Barazki krema

BARAZKI KREMA
MAHAIKIDEAK: 6

## OSAGAIAK

* Oliba olio birjina: 50 ml
* Gurina: 50 g
* Baratxuria: 2 xerratu.
* Tipula : 1 dadotan.
* Porrua:1 garbitua eta dadotan.
* Azenarioa: 2 zuritu eta dadotan.
* Kuia: 20 0g dadotan.
* Kuiatxoa: 1 zuritu gabe eta dadotan.
* Perrexila edo martorria: Sorta txiki bat xehatu.
* Barazki salda edo ur beroa: Tapatzeko adina.
* Tamari saltsa: Tanta batzuk edo gatza.
* Ogi mamia: Karratutan.
* Oliba olioa: Ogia frijitzeko.

## PRESTAKETA

* Kazola zabal batean koipea baratxuriarekin sutan jarri, gorritzen hasitakoan, tipula, porrua eta azenarioa gehitu eta sueztitu egingo ditugu, kolore gorrixka hartzen hasten denean kuia, kuiatxoa eta perrexila edo martorria gehitu. Elkarrekin kozinatuko ditugu barazkiak, saldarekin busti eta 20 minutuz egosi.
* Irabiagailuarekin ongi xehatuko dugu, krema dentsitatea izan arte. Salda gehiago beharko balu, zuzendu egingo genuke. Gatzarekin edo tamariarekin ondu.
* Zartagin batean eta olio beroarekin ogi mami zatiak frijitu. Horiek kremaren gainean jarri.

## AHOLKUAK

* Bukaeran esne-gaina gehitzen beste aukera bat da.
* Beste edozein barazkirekin ere egin daiteke, dentsitate bera lortuz.
# Sukaldaritza liburua/Errezetak/Barazki krepeak

Errezeta-liburuaren parte. Barazki krepeak

## Osagaiak

Krepeak egiteko:
* 3 arrautza .
* 100 gramo irin.
* 40 gramo gurin.
* Gatza.
* Litro laurden bat esne.
Barazkiak
* Porru bat.
* Tipulin a.
* Ziazerba sorta bat.
* 200 gramo txanpinoi.
* Pikillo piper pote bat.
* Oliba olio a.
* Gatza.
* Basokada bat esne gain.

## Pausoak

Krepeak prestatzeko, ontzi batean osagai hauek nahastuko ditugu: arrautza k osorik, gatz pitin bat eta irina . Dena ongi irabiatu. Ondoren, esnea gehitu eta nahastu.
Zartagin ertain batean gurin pusketa bat jarri, eta berotzen ipini. Gurina urtzean, krepearen masara gehitu, eta zartagina berriro sutan jarri. Krepearen masa berriro ongi nahastu, eta krepeak egiten hasiko gara. Burruntzali txiki baten laguntzaz, zartaginera bota krepearen masa. Alde batetik bestera zartagina mugitu, guztia ongi zabaldu arte. Segundo gutxi batzuen ondoren, buelta eman krepeari eskuen laguntzaz, eta, jarraian, plater batera atera. Gainontzeko masarekin, pauso berberei jarraitu, masa guztia bukatu arte.
Barazkiak prestatzeko, guztiak garbitu eta moztu. Lehenik, porrua eta tipulin a. Bi osagai horiek zartagin zabal batean jarri, oliba olio zorrotada batekin eta gatz pitin batekin. Hogei bat minutuz erregosi, eta erretilu zabal batera atera.
Zartagin berean, xafletan moztutako txanpinoiak gorritu pare bat minutuz. Horiek ere erretilura atera. Ziazerbari oliba olio zorrotada bat bota, eta zartaginera gehitu beste pare bat minutuz, su bizian. Erretiluan gorde.
Azkenik, pikillo piperrak ere zartaginera bota, eta oliba olio zorrotada txiki bat bota. Hamar bat minutuz goxatu su ertainean. Horiek ere erretilura atera. Kontuan hartu erretiluan barazkiak elkarrekin nahastu gabe uzten badituzue ondoren, krepeak betetzeko garaian, lana txukunago egingo duzuela.
Zartaginean basokada bat esne gain gehitu, eta irakiten jarri su motelean. Bost minutu igaro eta gero, sutik kendu.
Krepeak betetzeko, barazki sorta bakoitzetik koilarakada bat jarri krepearen izkina batean, eta pikillo piperrak gainean. Hala, krepe guztiak bete arte. Ondoren, krepea tolestu.
Barazki gehiago sobratzen bazaizkigu, esne gainarekin gehitu. Esne gain hori erabili krepeak gainetik bustitzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Barazki lasagna

BARAZKI LASAGNA
MAHAIKIDEAK: 4.

## OSAGAIAK

* Lasagna pasta: 12 xafla.
* Oliba olio birjina: 100 ml
* Baratxuria: 4 xerratu.
* Tipula: 2 dadotan edo lerrotan.
* Azenarioa: 2 dadotan edo lerrotan.
* Piper berde italiarra: 2 dadotan edo lerrotan.
* Pipermorro gorria : 1 dadotan edo lerrotan.
* Belarri perretxikoa: 100 g dadotan edo lerrotan.
* Gatza.
* Tomate saltsa: 200 ml.
* Bexamel saltsa: 800 ml. ( 50g irin eta 50g gurin eta 8ml esnerekin egina )
* Gazta birrindua: 50 g.
* Piperbeltza.

## PRESTAKETA

* Pasta ur gazituan dagokion denboran egosi (saltzaileak jarritakoa baina minutu bat gutxiago). Ondo hoztu eta zapi lehor baten gainean zabaldu.
* Zartagin edo kazola zabal batean, olioa jarri baratxuriekin sutan. Gorritzen hasitakoan gehitu tipula, azenarioa, piper berdea eta pipermorroa, eta salteatu su bizian.
* Barazkiak kolore pittin bat hartzen hasitakoan, gehitu perretxikoak eta amaitu dena batera salteatzen. Ondu gatz eta piperbeltzarekin.
* Olioz estalitako labeko erretilu batean, lehenik tomate saltsa zabaldu, ondoren 4 lasagna xafla jarri, eta haien gainean barazkia banatu.
* Beste 4 xaflarekin estali azpikoak eta jarri berriro barazkia, eta estali hirugarren geruzarekin.
* Azkenik, bexamel saltsa arinarekin estali.
* Bukatzeko, gazta birrindua gainetik bota eta labean gratinatu.

## AHOLKUAK

* Kaneloi eta lasagna pastak kazola zabalean egosi behar dira.
* Egostera pasta botatzen dugunean, ongi zabaldu eta minutu batez nahastu, elkarri itsas ez daitezen.
* Pasta egosteko denborak desberdinak izaten dira; zenbat eta lehorragoa, orduan eta denbora gehiago beharko du. Beraz, beti saltzaileak idatzitako denbora baina minutu bat gutxiago egosi. Pasta freskoak 3 minutu behar izaten ditu.
# Sukaldaritza liburua/Errezetak/Barazki moussaka

BARAZKI MOUSSAKA
MAHAIKIDEAK: 4.

## OSAGAIAK

* Alberjinia: 2 luzeran xerra finetan.
* Oliba olio birjina: 70 ml.
* Baratxuria: 1 xerratu.
* Barrengorria: 8 xerratu.
* Azenarioa: 2 dadotan.
* Tipula: 1 dadotan.Fruta konpota
* Pipermorro gorria: 1/2 dadotan.
* Pipermorro berdea: 1/2 dadotan.
* Kuiatxoa: 1/2 dadotan.
* Ardo txuria: 50 ml.
* Tomate saltsa: 300 ml.
* Soja saltsa: 25 ml.
* Perrexila: Sorta txiki bat xehatu.
* Jengibre: Pitin bat birrindua.
* Gatza.
* Piperbeltza.
* Arrautza: 3.
* Gurina: Moldea estaltzeko.
* Gazta birrindua: 100 g. estaltzeko.

## PRESTAKETA

* Alberjinia labana zorrotz edo xerretan mozteko gailu batekin xafla luzeetan moztu.
* Erretilu batean zabaldu eta gatza eman ondoren, minutu batzuetan utzi ura aska dezaten.
* Zartagin batean, su erdian eta olio tanta batekin alberjinia xerrak kozinatu , minutu bat alde bakoitzetik . Gorde.
* Beste kazola batean jarri baratxuriak sutan, gorritzen hasitakoan, gehitu barrengorriak.
* Utzi minutu bat kolore pitin bat har dezaten eta gehitu, tipula, azenarioa, piper berdea, eta gorria. Su ertainean erregosi.
* Erdi eginik ditugunean, kuiatxoa eta gelditu zaizkigun alberjinia puntak gehitu eta utzi sueztitzen gorritu bitarte; perrexila eta jengibre birrindua gehitu eta ondu.
* Sutatik kanpo nahasi arrautza irabiatuarekin. Gorde.
* Budina egiteko molde bat gurinez estali lehenik, eta ondoren berenjena xerrak moldearen erditik alboetara zabaldu molde osoa estali arte.
* Koilara baten laguntzaz, barazkiak barruan zabaldu eta libre dauden berenjena puntekin tapatu.
* Sartu labera 180ºC-tan 20 minutuz. Labetik atera ondoren utzi epeltzen.
* Moldetik atera eta labana oso zorrotz baten laguntzaz anoetan moztu.
* Moussaka errazioak, olioz margotutako erretilu batean gazta birrindu pitin batekin gainerre.
* Beste aldetik, zartagin batean jarri tomate saltsa, soja saltsarekin, berotu ondoren plater azpian zabaldu, gainean labetik ateratako errazio zatia jarri,

## AHOLKUAK

* Gurean moussaka ezagunena haragi xehatuarekin betea eta bexamelarekin estaltzen dena izaten da.
# Sukaldaritza liburua/Errezetak/Barazki koka

BARAZKI KOKA

## OSAGAIAK

Ore osagaiak
* Irin ahula: 225 g.
* Oliba olioa: 125 g.
* Esnea: 125 g.
* Gatza: 5 g.
Betegai osagaiak
* Tipula: 1 lerrotan.
* Alberjinia: 1 xerretan.
* Pipermorro gorria: 1/2 lerrotan.
* Piper berde italiarra: 1 lerrotan.
* Tomate naturala: 1 xerretan.
* Gatza.

## PRESTAKETA

* Pertz zabal batean egin su mendia osatu eta jarri erdian orea egiteko osagai guztiak, esnea izan ezik.
* Esnea gehitzen joango gara eskuekin orea nahasten dugun bitartean.
* Oratu pertzaren alboetan itsasten ez dela ikusi arte, zapi busti batekin estali eta gorde 20 minutuz.
* Arrabola erabiliz zabaldu orea aldez aurretik papera duen labeko erretilu batean.
* Moztu lauki zuzen bat.
* Eskuekin, alboetan buelta bat eman altuera pittin bat emanez ondoren osagaien salda erretilura eror ez dadin.
* Ore honen gainean jarri, geruza bat tipula, beste bat alberjiniarena, piper gorria, piper berdea eta tomate naturala eta ondu.
* Sartu labera 160ºC-tan ordu eta erdiz.
* Denbora hori pasatakoan, jaterik izango da.

## AHOLKUAK

* Barazki hauen ordez, beste batzuk ere aukeratu ditzakegu.
* Barazkiak nahi izate pitin bat sueztitu daiteke, gainean jarri aurretik.
# Sukaldaritza liburua/Errezetak/Barazki menestra 2

Errezeta-liburuaren parte. Barazki menestra

## Osagaiak

* Dozena bat orburu .
* Kilo laurden leka.
* Dozena erdi zerba.
* 2 azenario .
* 200 g ilar fresko aletu.
* Tipulin sorta bat.
* Ziazerba sorta bat.
* Lau baratxuri ale.
* 100 g urdaiazpiko .
* Oliba olio birjina.
* Gatza.
* Irina .
* Bi arrautza .

## Pausoak

Lapiko bat urez bete, eta pare bat koilarakada irin eta gatz pitin bat bota. Sutan jarri irakin arte. Orburu ei lehen orriak kendu. Zuztarrak moztu gabe zuritu findu arte. Hori bera egin beste orburu ekin, eta punta aldea ere ondo moztu. Gero, ur irakinetara bota, eta hogei bat minutuz irakiten eduki. Sua itzali eta bertan utzi epeldu arte. Orburu ak atera eta erditik moztu, puntatik buztanera, eta gorde.
Beste lapiko batean ura irakiten ipini gatz pitin batekin, eta ditugun barazki talde guztiak egosten joango gara, banan-banan. Lehenik, ilarrak hamar minutuz irakin. Ondoren, azenario ak zuritu, puska txikietan moztu eta hamar minutuz irakin. Lekak pusketetan moztu eta hamabost minutuz irakin. Zerbak garbitu, penka aldea moztu, eta, lehenik, zerba hostoak irakin, hamar minutuz. Ondoren, zerba penkak, 25 minutuz. Gogoratu barazkiak irakin ondoren segidan ur freskotan pasatzeaz.
Lapiko zabal batean zorrotada bat oliba olio bota, eta bertan tipulin txikitua erregosten jarri su ertainean. Jarraian, baratxuri aleak eta urdaiazpiko a puska txikietan gehitu. Pare bat koilarakada irin gehitu, ongi nahastu, eta bertara barazkiak egositako saldatik kazokada bat gehitu, eta kazokada bat ur ere bai. Irakiten hastean ziazerba txikituak gehitu eta minutu pare batez eduki. Ondoren leka, ilar, azenario eta zerba hostoak lapikora bota eta irakiten eduki. Bitartean, zerba penkak eta orburu ak irin eta arrautzetik pasa eta zartagin batean frijitu. Azkenik, frijituriko orburu eta zerba penkak gainontzeko barazkiekin nahastu, eta prest izango dugu menestra ederra mahaira zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Barazki eta zapo risotoa

Errezeta-liburuaren parte.

## Osagaiak

4 LAGUNENTZAT
* 400 gramo arroz, bonba motakoa.
* Zapo txiki bat.
* Kuiatxo bat.
* Zortzi txanpiñoi.
* Azenario bat.
* Tipulin bat.
* Bi baratxuri ale.
* Tomate a.
* Gatza.
* Oliba olio birjina.
* Gazta parmesanoa.
* Koilarakada bat gurin.
* Arrain salda.

## Pausoak

1 Zapoari hezurra kendu, eta hezur horrekin arrain salda egingo dugu, hogei bat minutuz uretan irakinda. Ondoren, gorde.
2 Kuiatxoa eta azenario a garbitu, azenario a zuritu, eta biak karratu txikietan moztu. Baita tipulin a eta baratxuri aleak ere. Txanpiñoiak ere garbitu, eta puska txikietan moztu.
3 Lapiko batean, oliba olio txorrotada bat bota, eta, ongi berotu ondoren, barazki guztiak gehitu. Gatz pitin bat bota, eta erregosi su motelean.
4 Gero, tomate a moztu zatietan, eta lapikora gehitu. Beste bost minutuz erregosi, eta nahastu.
5 Ondoren, zapoa puska txikietan moztuta gehitu, eta, jarraian, arroza gehitu. Guztia ongi nahastu pare bat minutuz, eta gehitu aurrez eginiko arrain salda, arrozaren kantitatearen hirukoitza.
6 Beste gatz pixka bat bota, eta irakiten mantendu hogei minutuz. Kontuan hartu bost minututik behin arroza ongi nahastu behar dugula .
7 Sua itzali, eta gehitu gazta parmesano birrundua (ehun bat gramo) eta koilarakada bat gurin. Nahastu beste pare bat minutuz.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/2
# Euskal Herriko bidaia-gida/Ibilbideak/Aurizberriko erromatar galtzada

edo Artzibar
Bidexka horrek Zaragoza-Bordele bide erromatarraren zati bat hartzen du eta Irati ibaiari jarraikiz doa Artzibarren barrena, Orreagaraino eta, handik, Donibane Garaziraino. Dagoeneko bide zahar horren 26 km lehengoratu dira.

## Ibilbidea

K.a. I. mendean eraiki zen, 6 eta 8 metro arteko zabalera du, eta oso desnibel txikia. Handik armadak, posta-zerbitzuak, salgaien gurdiak eta gisakoak ibili ziren Erromatar Inperioaren erorialdira arte. Bidea mandabide gisa baliatu zen harik eta XIX. mendearen bukaeran eta XX.aren hasieran errepide berriak agertu ziren arte. Aurkitutako 6 miliario funtsezkoak izan dira ibilbidea nondik zihoan berresteko. Miliario horiek Aurizko Kontzejuan ikusgai daude orain.
# Euskal Herriko bidaia-gida/Ibilbideak/Aurizko bunkerren ibilbidea

Hiru ibilbide batzen dituen ibilbide handiagoa da hau. Horietako bakoitza indibidualki egin daiteke Aurizko Bunkerren Ibilbideak XX. mendean kokatzen gaitu. Pirinioetako gailurrak mugatzen dituen muga lerroari jarraituz, Espainiako Gerra Zibiletik bertatik planeatua izan zen lerro gotortuaren eraikuntza eta garapenaren aztarnak aurkituko ditugu.
P linea deitua, Mediterraneo itsasotik Kantauri itsasora zihoan hesi defentsibo bat zen, non milaka bunker Francoren agindupean eraikiak izan ziren.
Nafarroako Pirinioetan, zehazki Auritz, P linea osatzen duten 3 ibilbide seinaleztatu dira, 35 bunker zeuden eta horietatik 5 berreskuratu dira.

## Ibilbidea
### Ibañetako ibilbidea

Mugatik igarotzen den ibilbide zirkularra da. Hemendik, bunkerren eraikuntzaren garrantzi estrategikoa ulertuko dugu. Posizio horretatik eta kilometro gutxi batzuk gora eginda, errepidean zeharreko defentsa-puntuen sarea ikusiko dugu.
Ibilbideari jarraituz, Lepoeder babeslekutik, Roldanen monumentutik eta erromesen mugatik igaroko gara.

### Lindus-Menditxuri ibilbidea

Muinoetan zehar, gorabehera historikoen azalpena aurkituko dugu, baita natura- eta mendi-ibilien esparru paregabean murgilduta dauden defentsa-planen antolaketa eta garapena ere. Muga-lerroa zeharkatuko dugu pasealeku biribil batean, mugari jarraituz, bidezidorrak zainduko ditugu.
Bidean zehar benetako bunkerrak aurkituko ditugu eta Linduseko hegaztien behatokitik igaroko gara.

### Hiru pagoen ibilbidea

Hiru Pagoen ibilbideak pagadiaren itzalpean eramango gaituen ibilbide zirkularra da, Auritzen historiaren zati batetik, mugatik eta inguruko herrietatik.
Bunkerrak eraikitzeak gizartean izan zuen eragina ikusiko dugu, bai banaka, bai taldean. Penak, mina, errazionamendua, botere militar baten menpe egotea; azken batean, erregimen totalitario baten jaiotzaren lekuko izango gara.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/8760/Ruta-de-los-Bunkeres-de-AuritzBurguete--Ruta-de-Iba%C3%B1eta.htm
* ↑ https://www.turismo.navarra.es/eus/que-ver-hacer/recurso/Senderosyrutasbici/8759/Ruta-de-los-Bunkeres-de-AuritzBurguete--Ruta-de-Lindus--Menditxuri.htm
* ↑ https://www.turismo.navarra.es/eus/que-ver-hacer/recurso/Senderosyrutasbici/8758/Ruta-de-los-Bunkeres-de-AuritzBurguete--Ruta-de-Tres-Hayas.htm
# Euskal Herriko bidaia-gida/Ibilbideak/Azanzorea kobako bidea
## Ibilbidea

Bide-zidorra Burgitik Bidankozera doan errepidearen eskuinaldetik abiatzen da, eta bertan autoa aparkatzeko leku txiki bat dago. Familientzako ibilaldi aproposa da, behin bidezidorrean, ordu erdi baino gutxiagoan kobazulora iristen garelako.
Haitzuloa, edertasun handiko amildegi baten burualdean dago. Haitzuloaren tontorretik ur-jauzi txiki bat sortzen da euriteen garaian, paisaia edertzen duena.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/8763/Sendero-Cueva-de-Azanzorea.htm
# Euskal Herriko bidaia-gida/Herriz herri/Esprontzeda

Esprontzeda Euskal Herriko udalerri bat da, Nafarroa Garaian. 108 biztanle ditu.

## Ezagutu

Esprontzedako udalaren mugetan Pedrigosako historiaurreko aztarnategia dago. Jaurerria duela mende askotatik, 1323an herritarrek Morentingo Gonzalo Martinezi jaurerria erosi zioten, eta Nafarroako Carlos I.a erregeak Vianako forua eman zien esprontzedatarrei.
1847an herriak eskola zeukan. Maisua, sakristaua eta udaletxeko idazkaria zen aldi berean. 1833 eta 1839 urteetako Gerra Karlistan udalerrian zegoen mendi bakarra goldatu zen. XX. mendean uruna egiteko errota zegoen herrian.
Maximo Ruiz de Gaona zientzialari ospetsua bertan jaio zen 1902an

## Zer ikusi

San Bizente Martiriaren eliza, XVI. mendearen bigarren erdian eraikia. Elizak nabe bakarra dauka, poligono itxurako aurrealdea, eta ganga estaldura. Parrokiako dorrea XVII. mendean egin zuten.
Landako Ama Birjinaren baseliza (herriaren kanpoaldean dago).
Eraikuntza zibilari dagokionez, Azedotarren jauregia nabarmentzen da, XVII. mendean harlanduz eginiko eraikina.

## Ibilbideak

Kriterio hori betetzen duen orrialderik ez dago.

## Non jan

Casita Lucia (Bargotan dago)
Codes aterpe-jatetxea (Sansolen dago)

## Ikus, gainera

* Euskal Herriko bidaia-gida

## Kanpo estekak

* Esprontzeda Wikipedian
# Euskal Herriko bidaia-gida/Herriz herri/Etxarri

Etxarri Euskal Herriko udalerri bat da, Nafarroa Garaian. 75 biztanle ditu.

## Ibilbideak

* Euskal Herriko bidaia-gida/Ibilbideak/Beriain/San Donato
* Euskal Herriko bidaia-gida/Ibilbideak/Enirioko lurrak zeharkatuz
* Euskal Herriko bidaia-gida/Ibilbideak/Milaka urteko haritzen artean
* Euskal Herriko bidaia-gida/Ibilbideak/Sakanako behatokia

## Ikus, gainera

* Euskal Herriko bidaia-gida

## Kanpo estekak

* Etxarri Wikipedian
# Euskal Herriko bidaia-gida/Herriz herri/Etxalar

Etxalar Euskal Herriko udalerri bat da, Nafarroa Garaian. 833 biztanle ditu.

## Ibilbideak

* Euskal Herriko bidaia-gida/Ibilbideak/Etxalarko bideak
* Euskal Herriko bidaia-gida/Ibilbideak/Infernuko errota

## Ikus, gainera

* Euskal Herriko bidaia-gida

## Kanpo estekak

* Etxalar Wikipedian
# Euskal Herriko bidaia-gida/Herriz herri/Etxebarre

Etxebarre Euskal Herriko udalerri bat da, Zuberoan. 74 biztanle ditu.

## Ibilbideak

* Euskal Herriko bidaia-gida/Ibilbideak/Iraganeko ibiltarien urratsetan

## Ikus, gainera

* Euskal Herriko bidaia-gida

## Kanpo estekak

* Etxebarre Wikipedian
# Euskal Herriko bidaia-gida/Herriz herri/Etaiu

Etaiu Euskal Herriko udalerri bat da, Nafarroa Garaian. 68 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Etaiu Wikipedian
# Euskal Herriko bidaia-gida/Herriz herri/Etxauri

Etxauri Euskal Herriko udalerri bat da, Nafarroa Garaian. 653 biztanle ditu.

## Ibilbideak

* Euskal Herriko bidaia-gida/Ibilbideak/Etxauriko Buruhandia

## Ikus, gainera

* Euskal Herriko bidaia-gida

## Kanpo estekak

* Etxauri Wikipedian
# Euskal Herriko bidaia-gida/Herriz herri/Espartza

Espartza Euskal Herriko udalerri bat da, Nafarroa Garaian. 74 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Espartza Wikipedian
# Euskal Herriko bidaia-gida/Herriz herri/Esteribar

Esteribar Euskal Herriko udalerri bat da, Nafarroa Garaian. 2.832 biztanle ditu.

## Ibilbideak

* Euskal Herriko bidaia-gida/Ibilbideak/Eugiko urtegiko bidexka

## Ikus, gainera

* Euskal Herriko bidaia-gida

## Kanpo estekak

* Esteribar Wikipedian
# Euskal Herriko bidaia-gida/Herriz herri/Etxarri Aranatz

Etxarri Aranatz Euskal Herriko udalerri bat da, Nafarroa Garaian. 2.521 biztanle ditu.

## Ibilbideak

* Euskal Herriko bidaia-gida/Ibilbideak/Arbasoen bideak

## Ikus, gainera

* Euskal Herriko bidaia-gida

## Kanpo estekak

* Etxarri Aranatz Wikipedian
# Euskal Herriko bidaia-gida/Herriz herri/Etxebarri

Etxebarri Euskal Herriko udalerri bat da, Bizkaian. 11.975 biztanle ditu.

## Ibilbideak

* Euskal Herriko bidaia-gida/Ibilbideak/Gasteiztik Gernikara, oinez
* Euskal Herriko bidaia-gida/Ibilbideak/Kili-kiliak oinetan, Amurrioraino

## Ikus, gainera

* Euskal Herriko bidaia-gida

## Kanpo estekak

* Etxebarri Wikipedian